Paul Münch, Erzdichtervatter Du,  heit schick ich Der en Fanbrief zu.  Nexscht Johr hot jo Dei groß  Gedicht,  Dei Hauptwerk x84Pälzischx92 Weltgeschichtx93  e Jubiläum: Hunnert Johr!  Ux92sterblich, luschtich, wohr un klor!  Was määnscht dann heit: Is unser Palz  mehr Paradies wie frier als?  Guck mol ais Deix92m Olymp erunner!  Es gebt jo manches Technikwunner,  Compjuder un so manche Bosse,  die hettscht Der mol net drääme losse!  Mir Pälzer henn als net viel gx92hatt  un heit: Mer werren mehr als satt.  Du glaabscht net, was die Leit jetzt treiwe,  fer  maacher, derr un schlank zu bleiwe.  Do lehnt jo ab so mancher Depp  die Griewewerscht un Lewwerknepp,  un Broote, wu vum Fett so triefe . . .  Na ja! Mer henn Alternative,  Gemies, exotische Salat,  un neies Obscht, en wohre Staat!  Nor ebbes, mään ich, gebts jetz halt,  was Dir als Neierung gar net gx92fallt:  De Duwack werd jetz so verdeifelt,  dass mancher Pälzer grad verzweifelt.  Was hot de Duwack kenne biete!  Allää die schääne rosa Bliete  uff mannshoch stolzer griener Staudx92. . .  Jetz werd er kaum noch aagebaut.  Do hoscht Dich frieher nooch em Esse  zurickgelehnt, un ganz gemesse,  gemietlich x92s Peifel aax92gezindt x96  Heit hääßtx92s, es Raache is e Sind,  weilx92s alle Leit in denne Lüftx92,  un grad die Kinnerle vergiftx92t.  Un mir gedenken noch die Große,  wie se Rauchringle fer mich blose.  Ich mään, es greeschte Gift is jetz  die Ux92gemietlichkäät un Hetz.  Ich mään, es Beschte an de  Palz  is, dass mer aa die annre als  mit ihre klänne Macke ewe  aushalt, un losst se aa noch lewe.  Wannx92s emol gar net funktioniert,  werd aa mol gx92schännt un dischbediert,  mer bumbert mit de Faischt uff Dische,  x92s werd mol e beeses Wort gekrische,  dann awwer hääßtx92s x84Na allaax93 saache,  des helft es Bescht, die Welt ertraache.  Fer unser Lewe recht zu feire  brauchtx92s wie beim sieße Woi aa Säure.  So is die Palz: Kraftvoll un sieß,  fer  uns schun fascht es Paradies.